Нарэшце тыя, хто працуе на камп’ютары па-беларуску, займелi ў выглядзе гэтага самага камп’ютара дарадцу i памочнiка ў выяўленнi памылак i апячатак у тэксце. Дакладней, не ў выглядзе камп’ютара, а ў выглядзе праграмы праверкi беларускай арфаграфii, распрацаванай для выкарыстання ў тэкставым рэдактары MS Word 2000. Карацей, калi пры наборы вы дапусцiце арфаграфiчную памылку, пры наяўнасцi ў вашым камп’ютары названай праграмы няправiльнае слова тут жа аўтаматычна падкрэслiцца i будуць прапанаваныя варыянты яго правільнага напісання.